Nikólína skrifaði grein sem vakti athygli.vísir „ Draugun er þegar einhver slítur samskiptum án þess að segja nokkurn skapaðan hlut við viðkomandi , “ segir Nikólína Hildur Sveinsdóttir , mannfræðinemi , sem var gestur Brennslunnar í morgun á FM 957 . Þar fræddi hún hlustendur um hugtakið draugun . Hugtakið þekkist nokkuð vel í stefnumótaheiminum . Nikólína skrifaði innsenda grein á Vísi á dögunum og vakti sú grein sérstaka athygli . „ Það getur verið mjög sárt að fá „ seen “ en ekkert svar . Greinin gengur út á það að mér var einu sinni hafnað og hann sagði við mig að hann vildi ekki hitta mig aftur . Ég tók því ekkert sérstaklega vel og þetta særði egóið , en svo áttaði ég mig á því að það væri bara fínt að hann sagði mér sannleikann í staðinn fyrir það að vera í einhverri óvissu í nokkra daga . “ Nikólína hvetur því alla til að segja frekar sannleikann í stað þessa að drauga fólk . Hún viðurkennir sjálfa að hafa draugað manneskju . „ Maður bara hættir að svara , en ég er hætt að gera þetta í dag og vil endilega halda því til haga . Ég myndi segja að draugun væri bara að senda akkúrat ekki neitt til baka og þú í raun og veru gufar upp eins og draugur . Ég er alveg með samviskubit yfir því að hafa draugað fólk . “ Hún segir að auðveldan leiðin sé auðvitað alltaf að drauga . „ Það er auðvitað ekkert gott að særa einhvern en ég myndi segja að það væri mun skárra að segja bara við viðkomandi að þú viljir ekki halda áfram að hittast , heldur en að sleppa því . “ Hér að neðan má hlusta á viðtalið við Nikólínu .